CELEX: 31993R1827
Language: el
Date: 1993-07-08 00:00:00
Title: Κανονισμός (ΕΟΚ) αριθ. 1827/93 της Επιτροπής της 8ης Ιουλίου 1993 για την τροποποίηση του κανονισμού (ΕΟΚ) αριθ. 936/93 όσον αφορά την προθεσμία πληρωμής της προσωρινής ειδικής αποζημίωσης όσον αφορά τις αποστολές ορισμένων οπωροκηπευτικών καταγωγής Ελλάδας

Avis juridique important

|

31993R1827

Κανονισμός (ΕΟΚ) αριθ. 1827/93 της Επιτροπής της 8ης Ιουλίου 1993 για την τροποποίηση του κανονισμού (ΕΟΚ) αριθ. 936/93 όσον αφορά την προθεσμία πληρωμής της προσωρινής ειδικής αποζημίωσης όσον αφορά τις αποστολές ορισμένων οπωροκηπευτικών καταγωγής Ελλάδας  

Επίσημη Εφημερίδα αριθ. L 167 της 09/07/1993 σ. 0012 - 0012

ΚΑΝΟΝΙΣΜΟΣ (ΕΟΚ) αριθ. 1827/93 ΤΗΣ ΕΠΙΤΡΟΠΗΣ της 8ης Ιουλίου 1993 για την τροποποίηση του κανονισμού (ΕΟΚ) αριθ. 936/93 όσον αφορά την προθεσμία πληρωμής της προσωρινής ειδικής αποζημίωσης όσον αφορά τις αποστολές ορισμένων οπωροκηπευτικών  καταγωγής ΕλλάδαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3438/92 του Συμβουλίου της 23ης Νοεμβρίου 1992 που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας (1),  Εκτιμώντας:  ότι ο κανονισμός (ΕΟΚ) αριθ. 3438/92 καθιέρωσε μια προσωρινή ειδική αποζημίωση για τις αποστολές, κατά το 1992 και το 1993, με φορτηγά, πλοία ή βαγόνια ψυγεία, από την Ελλάδα με προορισμό τα άλλα κράτη μέλη με εξαίρεση την Ιταλία, την Ισπανία και την  Πορτογαλία, των νωπών οπωροκηπευτικών που αναφέρονται στο άρθρο 1 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (2), όπως τροποποιήθηκε τελευταία από τον κανονισμό  (ΕΟΚ) αριθ. 638/93 (3)- ότι, στους κανονισμούς (ΕΟΚ) αριθ. 3734/92 (4), όπως τροποποιήθηκε τελευταία από τον κανονισμό (ΕΟΚ) αριθ. 1644/93 (5) και (ΕΟΚ) αριθ. 266/93 (6) της Επιτροπής, περί λεπτομερειών εφαρμογής του κανονισμού (ΕΟΚ) αριθ. 3438/92, έχουν καθορισθεί τα αναγκαία  έγγραφα για να ζητηθεί η χορήγηση της προσωρινής ειδικής αποζημιώσεως- ότι, στον κανονισμό (ΕΟΚ) αριθ. 936/93 της Επιτροπής της 21ης Απριλίου 1993 περί λεπτομερών κανόνων εφαρμογής των κανονισμών (ΕΟΚ) αριθ. 525/92 και (ΕΟΚ) αριθ. 3438/92 του Συμβουλίου της όσον αφορά τα ειδικά μέτρα σχετικά για με τη μεταφορά ορισμένων  οπωροκηπευτικών που προέρχονται από την Ελλάδα (7), έχει καθοριστεί η προθεσμία εντός της οποίας θα πρέπει να γίνει η πληρωμή της προσωρινής ειδικής αποζημίωσης από την αρμόδια ελληνική αρχή- ότι, για ορισμένες από αυτές τις αιτήσεις χορηγήσεως που αφορούν αποστολές κατά το 1992 ή 1993, από την υπάρχουσα προθεσμία δεν είναι δυνατόν να εξασφαλισθούν οι αναγκαίοι έλεγχοι από τις ελληνικές αρχές και, συνεπώς, θα πρέπει να παραταθεί η προθεσμία  αυτή- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 3 πρώτο εδάφιο του κανονισμού (ΕΟΚ) αριθ. 936/93 αντικαθίσταται από το ακόλουθο κείμενο:  "Ωστόσο, για τις αποστολές για το 1991, η πληρωμή αυτή πραγματοποιείται το αργότερο δύο μήνες μετά την έναρξη ισχύος του παρόντος κανονισμού και για τις αποστολές κατά το 1992 και το 1993 για τις οποίες η αίτηση χορηγήσεως έχει κατατεθεί πριν από την  ημερομηνία ενάρξεως της ισχύος του παρόντος κανονισμού, η πληρωμή αυτή πραγματοποιείται το αργότερο τρεις μήνες μετά από την ημερομηνία αυτή." Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 350 της 1. 12. 1992, σ. 1.  (2) ΕΕ αριθ. L 118 της 20. 5. 1972, σ. 1.  (3) ΕΕ αριθ. L 69 της 20. 3. 1993, σ. 7.  (4) ΕΕ αριθ. L 380 της 24. 12. 1992, σ. 19.  (5) ΕΕ αριθ. L 157 της 29. 6. 1993, σ. 17.  (6) ΕΕ αριθ. L 30 της 6. 2. 1993, σ. 49.  (7) ΕΕ αριθ. L 96 της 22. 4. 1993, σ. 22.